**Referat fra Generalforsamling i Støtteklubben til Kongeå rideklub den 23. marts 2021**

Generalforsamlingen afvikles samme aften som generalforsamlingen for Kongeå rideklub med samme mødedeltagere.

**Dagsorden:**

1. Valg af dirigent

Bestyrelsen foreslår Jane Andersen som dirigent. Dette besluttes uden indvendinger.

Maiken S. Schmidt er referent til mødet.

Generalforsamlingen godkendes som indkaldt efter gældende regler i vedtægterne.

1. Årets beretning fra formanden for støtteklubben ved Trine Lynddahl

Stævner:

Sidst i januar (2020) afholdte vi D-stævne med mange starter som altid. Fastelavnsstævne blev desværre aflyst pga corona. I juli afholdt vi aftenstævne i dressur for heste, vejret var flot, så det blev til en hyggelige aften med fint salg i cafeteriaet. I August havde vi C-stævne i dressur. Det var en travl weekend. Sidst i november afholdte vi julestævne – som altid er en lang dag med masser af aktivitet – også i cafeteriaet, som vi denne dage havde gjort ”corona-venligt”.

Alle stævner har givet overskud på cafeteriadriften, og vi oplever god opbakning til besættelse af opgaver og cafeteriavagter. Det er et stort arbejde at få enderne til at nå sammen, og det er sværere for os til de større stævner end til træningsdagene, da der er flere forældre, som er villige til at bidrage med et par timer i cafeteriaet til træningsdagene.

Så kunne vi ønske os mere i Søtteklubben, så ville det være endnu større opbakning fra vores medlemmer i klubben - både forældre, men også voksne medlemmer og I unge, når vi har brug for mandskab i cafeteriaet til stævnerne.

Alligevel stor tak til jer som har hjulpet i det forgangne år. I er nogle, vi trækker på hver gang og så er der heldigvis også altid nye, der melder sig. Tak!

Ridelejr:

Igen en succes! Vi havde tre skønne dage sammen med 28 glade børn. Og endda et par stykker på venteliste. Vi havde igen fokus på samvær og sammenhold på tværs af alder og niveau, og det er vores indtryk at alle hyggede sig. Nyt i år var en fælles t-shirt med klubbens logo, som Anders automester sponserede – tusind tak endnu engang Anders! På programmet var bl.a. dressur- og springundervisning (Birthe, Julie, Lisa og Alberte), Horsemanship og en fotograf lagde også vejen forbi og tog flotte billeder af pigerne og deres ponyer. Det er efterhånden et must. Vi havde lagt et ambitiøst program, men der var heldigvis også plads til at pigerne kunne lege i hallen, som de elsker. Der blev redet både spring og dressur på de kæpheste, som de selv havde lavet. Ridelejren blev søndag sluttet af med en dyst i ponygames, som juniorudvalget havde arrangeret. Det var en kæmpe succes og der blev redet til og jublet og heppet på hinanden til den store guldmedalje. Søndag middag var vi alle trætte, da ridelejren sluttede.

Tak til juniorudvalget for jeres store hjælp! Tak til jer forældre, der bidrager med køkkenhjælp og ikke mindst tak til alle I børn, som hvert år har lyst til at deltage og som gør det værd for os i Støtteklubben at arrangere endnu en ridelejr, når vi oplever jeres glæde med hestene og hinanden på sådan en weekend.

Elevheste:

Vi har stadig den samme gruppe af elevheste, som sidste år.

Rytterstuen:

Vi har fortsat fokus på at holde rytterstuen pæn og ren. Det må I gerne hjælpe os med, når i benytter toiletterne eller køkkenet. Både det med at fylde toiletpapir op og sætte service i opvaskeren. Lige nu ser vi frem til at få lagt nyt gulv i rytterstuen, det bliver så godt – både pænt og nemmere at holde rent. Rytterstuen blev udlejet til en enkelt konfirmation i maj. Igen i år har vi lejet den ud til en konfirmation i august. Ønsker man at leje den eller borde/stole, kan man kontakte Trine Lynddahl.

Bestyrelsen:

Mette Bern træder ud af støtteklubbens bestyrelse efter 3 år. Kæmpe tak til dig Mette for dit store bidrag til klubben. Det er Mettes fortjeneste, at vi har fået struktur på planlægning en af vores arrangementer. Mette har også været en stor drivkraft på ridelejren de sidste to år og hun har heldigvis lovet også at være en del af ridelejren i år.

Vi er nu Henriette Thomsen, Ditte Hansen, Helle Nikolaisen, Jette Brix og Trine Lynddahl.

Tak for samarbejdet til jer alle i det forgangne år.

1. Revideret regnskab fra kassereren

Regnskabet gennemgås og godkendes herefter som gennemgået i beretningen fra kasseren.

Bilag vedlægges referatet.

1. Valg

De nuværende bestyrelsesmedlemmer fortsætter – dog udgår Mette Bern fra bestyrelsen. Der er mulighed for at der kan indgå en mere i bestyrelsen. Ingen ønsker dette på generalforsamlingen.

Bestyrelsen er således Ditte Hansen, Jette Brix, Helle Nikolajsen, Trine Lynddahl og Henriette Thomsen.

1. Indkomne forslag

Ingen.

6.    Evt.

Ingen